
గ్రాఫిక్స్ దృశ్యాల చిత్రీకరణలో మరింత సమయం అవసరం కావడంతో ‘2.0’ విడుదలలో జాప్యం చోటుచేసుకోనుంది. సూపర్స్టార్ రజనీకాంత్, శంకర్ కాంబినేషన్లో సుమారు రూ.400 కోట్ల భారీ బడ్జెట్తో రూపొందుతున్న ‘2.0’ చిత్రం పోస్ట్ ప్రొడక్షన్ కార్యక్రమాలను ముగించి వచ్చే యేడాది జనవరి 25న విడుదల చేయాలని నిర్ణయించారు. ఈ చిత్రంలో రజనీకాంత్కు జోడీగా ఎమీజాక్సన్ నటిస్తుండగా, హిందీ నటుడు అక్షయ్కుమార్ విలన్ పాత్రను పోషిస్తున్నారు. ఇప్పటికే దేశవ్యాప్తంగా భారీ అంచనాలను సృషిస్తున్న ఈ చిత్రం ఆడియో విడుదలను గత 27న దుబాయ్లో భారీగా నిర్వహించారు. ఈ సందర్భంగా చిత్రాన్ని 2018 జనవరి 27న ప్రేక్షకుల ముందుకు తీసుకురానున్నట్లు చిత్ర నిర్మాతలు ప్రకటించారు. కానీ, గత వారమే షూటింగ్ పూర్తిచేసిన దర్శకుడు శంకర్... చిత్రంలోని 6 వేల గ్రాఫిక్ దృశ్యాలను పూర్తిచేయాలని నిర్ణయించగా, అంత త్వరగా సాధ్యంకాదని టెక్నికల్ నిపుణులు తేల్చినట్లు సమాచారం. అదే సమయంలో ప్రముఖ డైరెక్టర్ బాల్కీ దర్శకత్వంలో అక్షయ్కుమార్ హీరోగా రూపొందిన హిందీ చిత్రం ‘పద్మన్’ జనవరి 26న విడుదలవుతుందని ప్రకటించారు. దేశవ్యాప్తంగా సుమారు 15 భాషల్లో రూపొందిస్తున్న ‘2.0’ చిత్రంలో అక్షయ్కుమార్ ప్రధానపాత్ర పోషిస్తుండగా, ఒకే సమయంలో ఆయన నటించిన రెండు చిత్రాల విడుదల చిక్కులు తెస్తుందని భావిస్తున్నారు. కాగా రజనీ ‘2.0’ చిత్రం విడుదల జాప్యం అవుతుందని సోషల్ మీడియాల్లో వస్తున్న కథనాలను ఆ చిత్ర నిర్మాణ సంస్థ లైకా కూడా స్పందించలేదు.‘కాలా’ విడుదలకు ఇక్కట్లు....రజనీకాంత్ నటిస్తున్న ‘కాలా’ చిత్రాన్ని ఏప్రిల్ 13న విడుదల చేస్తున్నట్లు చిత్ర యూనిట్ ప్రకటించింది. తాజాగా, ‘2.0’ విడుదలలో జాప్యం జరిగితే అది ‘కాలా’ విడుదలపై కూడా ప్రభావం చూపే అవకాశముంది. ‘2.0’ చిత్రానికి ముందే ‘కాలా’ విడుదల చేస్తే, రజనీ నటించిన ‘కబాలి’ చిత్రానికి వచ్చిన కలెక్షన్లు మాత్రమే వచ్చే అవకాశముందని, అదే ‘2.0’ చిత్రం విడుదల తర్వాత విడుదల చేస్తే ఆ కలెక్షన్లు భారీగా ఉంటాయని చిత్ర నిర్మాత ధనుష్ లెక్కలు వేస్తున్నారు.

grafics drushyaala chitreekaranalo marinta samayam avasaram kaavadamtho ‘2.0’ vidudalalo jaapyam chotuchesukonundi. superstar rajanikant, shankar combinationlo sumaru roo.400 kotla bhari badjetto roopondutunna ‘2.0’ chitram post production kaaryakramaalanu muginchi vache yedadi janavari 25na vidudala cheyalani nirnayinchaaru. ee chitramlo rajaneekaantku jodiigaa emizacson natistundagaa, hindi natudu akshayykumar vilan paatranu pooshistunnaaru. ippatike desavyaaptamgaa bhari anchanaalanu srushistunna ee chitram audio vidudalanu gatha 27na dubaaylo bhariga nirvahinchaaru. ee sandarbhamgaa chitraanni 2018 janavari 27na prekshakula munduku teesukuraanunnatlu chitra nirmaatalu prakatinchaaru. cony, gatha varame shooting poortichesina darsakudu shankar... chitramloni 6 vela grafic drushyaalanu puurticheeyaalani nirnayinchagaa, anta twaragaa saadhyamkaadani technical nipunulu telchinatlu samacharam. adhe samayamlo pramukha director balki darsakatvamlo akshayykumar heeroga roopondina hindi chitram ‘padman’ janavari 26na vidudalavutundani prakatinchaaru. desavyaaptamgaa sumaru 15 bhaashallo roopondistunna ‘2.0’ chitramlo akshayykumar pradhaanapaatra pooshistundagaa, oke samayamlo aayana natinchina rendu chitraala vidudala chikkulu testundani bhaavistunnaaru. kaga rajanee ‘2.0’ chitram vidudala jaapyam avutundani soshal mediallo vastunna kathanaalanu aa chitra nirmaana samstha laika kuudaa spandinchaledu.‘kaalaa’ vidudalaku ikkatlu....rajanikant natistunna ‘kaalaa’ chitraanni epril 13na vidudala chestunnatlu chitra unit prakatinchindi. taajaagaa, ‘2.0’ vidudalalo jaapyam jarigithe adhi ‘kaalaa’ vidudalapai kuudaa prabhaavam chuupee avakaasamundi. ‘2.0’ chitraaniki munde ‘kaalaa’ vidudala cheste, rajanee natinchina ‘kabali’ chitraaniki vachina kalekshanlu matrame vache avakaasamundani, adhe ‘2.0’ chitram vidudala tarvaata vidudala cheste aa kalekshanlu bhariga untaayani chitra nirmaata dhanush lekkalu vestunnaru.